Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 4/12/8802	Košice I, 24.4.2012
EEČ : 2-63-85-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: operátor
Skutková veta:
v Košiciach a inde od mesiaca november 2010 až doposiaľ neplní vyživovaciu povinnosť vo výške určenej rozsudkom súdu voči synovi XXXXX, nar. XXXXX a to napriek rozsudku Okresného súdu XXXXX XXXXX pod č.: XXXXX právoplatný dňa 05.03.2011, ktorým bolo povinnému XXXXX určené prispievať na výživu syna sumou 55,- € mesačne vždy do 15-teho dňa v mesiaci vopred a tiež si od novembra 2010 až doposiaľ neplní vyživovaciu povinnosť vo výške určenej rozsudkom súdu voči dcére XXXXX, nar. XXXXX a to napriek rozsudku Okresného súdu XXXXX XXXXX pod č.: XXXXX právoplatný dňa 29.06.2010, ktorým mu bolo určené prispievať na výživu dcéry sumou 45,- € mesačne vždy do 15-teho dňa v mesiaci vopred k rukám plnoletých detí XXXXX a XXXXX, čím takto od novembra 2010 do 15.02.2012 dlhuje na výživnom sumu na obe deti spolu v celkovej výške 715,- €,
Právna veta:
lebo zanikla trestnosť činu
Odôvodnenie:
Uznesením povereného príslušníka Obvodného oddelenia PZ XXXXX - XXXXX, sp. zn. ČVS: ORP-XXXXX z XXXXX bolo začaté trestné stíhanie a dňa 25.01.2012  vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že: 

- v Košiciach a inde od mesiaca november 2010 až doposiaľ neplní resp. si svoju vyživovaciu povinnosť neplní vo výške, určenej rozsudkom súdu svoju vyživovaciu povinnosť voči synovi XXXXX, nar. XXXXX a to napriek XXXXX súdu XXXXX XXXXX pod č.: XXXXX právoplatný dňa 05.03.2011, ktorým bolo povinnému XXXXX určené prispievať na výživu syna sumou 55,- € mesačne vždy do 15-teho dňa v mesiaci vopred a tiež si od novembra 2010 až doposiaľ neplní vyživovaciu povinnosť resp. si svoju vyživovaciu povinnosť neplní vo výške, určenej rozsudkom súdu voči dcére XXXXX, nar. XXXXX a to napriek XXXXX súdu XXXXX XXXXX pod č.: XXXXX právoplatný dňa 29.06.2010, ktorým mu bolo určené prispievať na výživu dcéry sumou 45,- € mesačne vždy do 15-teho dňa v mesiaci vopred k rukám plnoletých detí XXXXX a XXXXX, čím takto od novembra 2010 do 15.02.2012 dlhuje na výživnom sumu na obe deti spolu v celkovej výške 475,- € /výživné za mesiac január 2012 na obe deti uhradil v plnej výške, teda vo výške 120,- €/.

	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

	Preskúmaním spisového materiálu som zistil, že obv. XXXXX predložil kópie ústrižkov šekov o zaplatení sumy vo výške 475,- € zo dňa 27.01.2012 ako dlžné výživné na syna XXXXX a dcéru XXXXX za obdobie od novembra 2010 do decembra 2012, taktiež obv. XXXXX XXXXX doložil kópiu ústrižku o zaplatení sumy vo výške 120,- € zo dňa 20.01.2012 ako výživné na obe deti za mesiac január 2012 a rovnako obv. XXXXX XXXXX doložil kópiu ústrižku o zaplatení sumy vo výške 120,- € ako výživné na obe deti za mesiac február 2012.
	Obv. XXXXX XXXXX z XXXXX uhradil dlžnú sumu výživného za obdobie od novembra 2010 do februára 2012 na syna XXXXX a na dcéru XXXXX vo výške 715,- €, čím takto obv. XXXXX XXXXX za vyššie uvedené obdobie nemá voči poškodenej XXXXX z Košíc žiaden dlh na výživnom na syna XXXXX a na dcéru XXXXX.
	V predmetnej veci bol vypočutý svedok-poškodený XXXXX z Košíc, ktorá vo svojej výpovedi uviedla, že obv. XXXXX XXXXX z Košíc prostredníctvom poštovej poukážky uhradil sumu vo výške 475,- € a taktiež obv. XXXXX XXXXX z Košíc uhradil sumu vo výške 240,- € /teda 2x120,- €/ ako výživné za mesiace január 2012 a február 2012 na syna XXXXX z XXXXX a na dcéru XXXXX z Košíc a týmto obv. XXXXX XXXXX z XXXXX nemá voči nej žiaden dlh na výživnom.

	Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť činu zanedbania povinnej výživy podľa § 207 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor